OpenLLM-France/wikimedia huggingface dataset:
# Tornejament (gènere trobadoresc)

El tornejament (occ. tornejamen) és un dels gèneres dialogats de la lírica trobadoresca. Així com el partiment és un debat entre dos trobadors, el tornejament ho és entre tres o fins i tot quatre
El trobador que l'inicia planteja un problema sobre el qual els altres trobadors convidats a participar-hi han de donar la seva opinió. Es conserven vuit tornejaments amb tres trobadors i dos més amb quatre trobadors que hi intervenen.
El tema plantejat pot ser sobre aspectes de l'amor cortès com el de Savaric de Mauleon, Gaucelm Faidit i Uc de la Bacalaria on Savaric planteja a qui ha afavorit més una dama: a l'amant a qui ha mirat, al que ha donat la mà o al que li ha tocat el peu amb el seu; o el de Perdigon, Ademar i Raimbaut de Vaqueiras sobre el valor relatiu de les virtuts de tres cavallers.

## Tornejaments conservats

| Trobadors | Primer vers | Notes |
| Savaric de Mauleon, Gaucelm Faidit, Uc de la Bacalaria | Gaucelm, tres jocs enamoratz | PC 167, 26 = 432,2 = 449,1a |
| Raimbaut de Vaqueiras, Ademar de Poitiers, Perdigon | Senher n'Aymar, chauzetz de tres baros | PC 4,1 = 370,12a = 392,15 |
| Guiraut Riquier, el comte de Rodés, Marqués | Senh' En Enric, a vos don avantatie | PC 140,1 = 248,75 = 296,4 |
| Guiraut Riquier, el comte de Rodés, el senyor d'Alest | Senh' En Enric, us reys .I. ric afar | PC 18,1 = 140,2 = 248,76 |
| Guiraut Riquier, el comte de Rodés, Austorc d'Alboy | Senhe n'Austorc d'Alboy, lo coms plazens | PC 38,1 = 140,1d = 248,74 |
| Guiraut Riquier, Miquel de Castilho, Codolet | A Miquel de Castilho | PC 248,11 = 300,1 = 115a,1 |
| Tres trobadors anomenats Arnaut, Folc, i Guilhem | Segner Arnaut uostre semblant | PC 150a,1 = 25,3 = 201,5a |
| Dos trobadors anomenats Guilhem i un Rainaut | Vos dos Gigelms, digaz vostre corage | PC 413a,1 = 201,6 = 201a,1 |
| Guilhem de Mur, Guiraut Riquier, el comte de Rodés, Marqués | De ço dont ieu soi dobtos | PC 140,1a = 226,1 = 248,25 = 296,1 |
| Paulet de Marselha, Jordan, Izarn, Guiraut Riquier | Senh' En Iorda, s'ie⋅us manda Livernos | PC 248,77 = 272,1 = 403,1 = 319,7a |

## Referències

* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.
* ↑ Adolf Kolsen., Zu dem Tornejamen der Trobadors Folc, Arnaut und Guillem (Pillet-Carstens, 150a,1) in: Studi Medievali 12 (1939), pàg. 210-211

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 1, p. 68-69, paràgraf 54

## Vegeu també

* Tençó
* Partiment
* Cobla (gènere trobadoresc)
Viccionari
# Biological Abstracts

Biological Abstracts és una base de dades produïda per Thomson Reuters a través de la seva filial BIOSIS. Inclou resums d'articles de revistes acadèmiques revisades per experts en els camps de la biologia, la bioquímica, la biotecnologia, la botànica, la medicina preclínica i experimental, la farmacologia, la zoologia, l'agricultura, i la medicina veterinària publicats des de 1926.
Es pot accedir a través del nombre de serveis, que inclou Ebsco, Ovid i Web of Science. Biological Abstracts/RRM és similar, excepte que cobreix les reunions i conferències, revisions bibliogràfiques, les patents estatunidenques, llibres, programari i altres mitjans en lloc d'articles de revistes. La combinació de les dues es comercialitza com a BIOSIS Previews.

## Història

El servei va començar el 1926 una publicació impresa, quan va ser format per la unió d'Abstracts of Bacteriology (1917–25), i Botanical Abstracts (1919–26), tots dos publicats a Baltimore per Williams i Wilkins. Va ser publicat en seccions de llibre de butxaca, amb els resums escrits generalment per científics estatunidencs, ja que molts dels articles en aquest període estaven en altres idiomes. En el moment de la fundació que estava en competència amb el servei d'indexació de classificats del Concilium Bibliographicum a Zuric.
La primera versió va ser publicada en línia en cinta magnètica; només contenia la informació bibliogràfica, no el text dels resums, i va ser concebut com un servei d'alerta ràpida.

## Referències

* 1 2 «Biological Abstracts» (Online). [Consulta: 30 agost 2009].
* ↑ About «Còpia arxivada» (Online). Ovid Technologies, Inc.. Arxivat de l'original el 2011-09-29. [Consulta: 3 maig 2017].
* ↑ «Còpia arxivada». Arxivat de l'original el 2013-12-19. [Consulta: 3 maig 2017].
* ↑ «Còpia arxivada». Arxivat de l'original el 2012-04-23. [Consulta: 3 maig 2017].
* ↑ «Còpia arxivada» (online). Arxivat de l'original el 2013-02-04. [Consulta: 3 maig 2017].
* ↑ Sheehy, Guide to Reference Books, 10th ed.
* ↑ Burke, Colin B.. Information and Intrigue: From Index Cards to Dewey Decimals to Alger Hiss. Cambridge, MA: MIT Press, 2014, p. 166-168 & 235-237. ISBN 978-0-262-02702-1.

## Enllaços externs

* Biological Abstracts QRC. Accedit el 26-07-2011
* EBSCO Biological Abstracts. Accedit el 26-07-2011. Aquesta base de dades ha estat produïda per Thomson Reuters.
# Reichenburg

Reichenburg és un municipi del cantó de Schwyz, situat al districte de March.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Tuineje

Tuineje és un municipi situat al sud-est de l'illa de Fuerteventura, a les illes Canàries. Els principals nuclis de població són Gran Tarajal, Tarajalejo, Tesejerague i Tuineje.

## Economia

L'economia en Tuineje es basi en l'agricultura de tomàquet i farratgeres (primer productor insular) i en la ramaderia (carn de cabra i formatges). Cobra també un paper rellevant el sector turístic. Destaquen les platges de Gran Tarajal, Tarajalejo, Giniginámar i Les Playitas.

## Història

Va ser depenent del municipi de Betancuria fins a finals del segle xviii. Es constituïx en municipi en 1872 gràcies a les Corts de Cadis. En 1740, durant la guerra anglo-espanyola, corsaris anglesos desembarquen en el poble per a realitzar saquejos. No obstant això, i a pesar del seu desavantatge en armament, els nadius aconsegueixen una victòria sobre els invasors. Mesos més tard es tornen a reproduir els esdeveniments amb igual resultat. Aquesta batalla es coneix com a Batalla de Tamasite o de Pla Florido.

## Edificis d'interès

* Ermita de San Marcos, de finals del segle xvii.
* Església de San Miguel Arcángel: data del segle xviii.
* Ermita de San José, en Tesejerague: data de la primera meitat del segle xviii.
* Forn de Calç, en Gran Tarajal, construït en 1953, és el més gran de Fuerteventura.

## Espais protegits

Espais compartits amb altres municipis de l'illa:
* Paisatge Protegit del Malpaís Gran: camp de rentes d'emissions volcàniques.
* Monument Natural de Cuchillos de Vigán: reducte d'espècies amenaçades com l'guirre, l'àguila pescadora i el falcó de berberia.
* Parc Rural de Betancuria: de gran interès faunístic i refugi també per a diverses rapaços amenaçades.
* Monument Natural de Caldera de Gairía: con volcànic d'erupció recent.

## Tuinejencs il·lustres

* Eustaquio Gopar, un d'"Els Últims de les Filipines", que al seu retorn, va arribar a ser alcalde de la població durant diversos períodes.

## Enllaços externs

* Arxiu històric digital de Tuineje Arxivat 2010-09-24 a Wayback Machine.
# Castell del Vilosell

El Castell del Vilosell és una obra del municipi del Vilosell (Garrigues) declarada bé cultural d'interès nacional.

## Descripció

Les poques restes del castell que es conserven, des del 1991, formen part del mirador municipal. S'hi pot accedir mitjançant una escalinata ubicada en una placeta que hi ha a la part est de les ruïnes. Per aquesta banda també trobem un habitatge familiar que s'hi adossa.
De fet només es conserva la part del talús meridional, coneguda popularment com "l'Enjuba", que deu correspondre a alguna reforma realitzada al segle xvi a l'antiga fortalesa medieval.

## Història

La primera menció del Vilosell data de l'any 1067, en descriure's les afrontacions del castell de Barberà. En aquesta època sembla que el Vilosell era un assentament musulmà depenent del territori administratiu de la fortalesa de Siurana. La colonització feudal d'aquest sector, però, no devia produir-se fins després de la conquesta de Lleida (1149). No es tornen a tenir notícies el lloc fins al 1155, en una donació. El 1179 Alfons I lliurà a Guillem de Cervera diversos castells, entre els que figura el de Vilosell, reservant-se la potestat. Aquell mateix any, Alfons I, amb el consentiment de Guillem de Cervera, concedí la meitat del castell del Vilosell a Pere Besora, que esdevingué el castlà. A partir d'aleshores, aquest personatge supervisà la colonització efectiva del lloc, que es confirmà mitjançant una carta emesa el 1184.
Pere Besora fa una primera donació al monestir de Poblet el 1196; des d'aleshores el monestir anà acumulant béns i drets del terme fins a aconseguir-ne tota la senyoria el 1217. Poblet conservà el domini fins a la fi de l'antic règim.

## Referències

* 1 2 3 4 «Castell del Vilosell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].

## Enllaços externs

* «Castell del Vilosell». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Conferència de San Remo

La Conferència de San Remo va ser una reunió del Consell Suprem de Guerra, que va tenir lloc a Villa Devachan a Sanremo, Itàlia, del 19 al 26 abril de 1920, a la que van assistir les quatre potències aliades principals de la Primera Guerra Mundial, representades pels primers ministres del Regne Unit (David Lloyd George), França (Alexandre Millerand) i Itàlia (Francesco Saverio Nitti) i per l'ambaixador del Japó Matsui Keishiro, i la presència com observador de l'ambaixador a Itàlia dels Estats Units, Robert Johnson.
Les negociacions per a la Partició de l'Imperi Otomà cobreixen un període de més de quinze mesos, a partir de la Conferència de Pau de París, continuant durant la Conferència de Londres, i van prendre forma definitiva només després de la reunió dels primers ministres a la conferència de San Remo a l'abril de 1920. Les resolucions aprovades en aquesta conferència van determinar l'assignació dels mandats de la Societat de Nacions de classe "A" per administrar els antics territoris otomans de l'Orient Mitjà.
Els límits precisos de tots els territoris es van quedar sense especificar, "a determinar per les principals Potències Aliades," i no es van aclarir fins a quatre anys més tard. Les decisions de la conferència es van plasmar en el Tractat de Sèvres (Secció VII, article 94-97). Atès que Turquia va rebutjar aquest tractat, les decisions de la conferència que fa al mandat de Palestina van ser finalment confirmades pel Consell de la Societat de Nacions el 24 de juliol de 1922.

## Referències

* ↑ Wallace, Cynthia D. Foundations of the International Legal Rights of the Jewish People and the State of Israel and the Implications for the Proposed New Palestinian State (en anglès). Charisma Media, 2012, p. 4. ISBN 1616389168.
# Sicista severtzovi

Sicista severtzovi és una espècie de mamífer rosegador miomorf de la família dels dipòdids. És endèmic de l'est d'Europa (est d'Ucraïna i sud-oest de Rússia).

## Referències

* ↑ Tsytsulina, K., Formózov, N., Zagorodnyuk, I. i Xéftel, B. «Sicista severtzovi» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 29 novembre 2015].
* Holden, M. E.; G. G. Musser. 2005. Family Dipodidae. Pàg. 871-893; Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Naim Krieziu

Naim Krieziu (Gjakovë, 1 de gener de 1918 - Roma, 20 de març de 2010) fou un futbolista albanès-kosovar de la dècada de 1940 i entrenador.
Pel que fa a clubs, defensà els colors de AS Roma i A.C. Napoli.

## Referències

* ↑ «Morto Naim Krieziu: con i suoi gol la Roma vinse il primo scudetto» (en italian). Il Messaggero, 20-03-2010 [Consulta: 20 març 2010]. Arxivat 1 d’agost 2012 at Archive.is «Còpia arxivada». Arxivat de l'original el 2012-08-01. [Consulta: 1r gener 2019].
* ↑ «Naim Krieziu» (en italian). ASR Talenti. [Consulta: 1r octubre 2007].
* ↑ «Intervista a Naim Krieziu» (en italian). AS Roma Ultras, 11-02-2001. Arxivat de l'original el 2 novembre 2007. [Consulta: 1r octubre 2007].
* ↑ Profile at Enciclopediadelcalcio
# Assafea

Una assafea és un tipus particular d'astrolabi, dissenyat per l'astrònom andalusí Azarquiel (Abū Ishāq Ibrāhīm ibn Yahyà al Zarqālī, c. 1030 – c. 1090) que incorpora una làmina universal millorada i prescindeix de l'aranya. També es coneix com a assafea d'Azarquiel o, en llatí, com saphea Azarchelis. Se'n conserven quatre exemplars en tot el món.

## Referències

* ↑ Agrupació Astronòmica d'Osona, Societat Catalana d'Història de la Ciència i de la Tècnica, Actes de la Primera Jornada d'Història de l'Astronomia i de la Meteorologia, p.24
# Bekétovo

Bekétovo (en rus: Бекетово) és un poble de l'óblast de Kursk, a Rússia, que en el cens del 2010 tenia 240 habitants. Pertany al districte rural de Gorxétxnoie.

## Referències

* ↑ «Beketovo». GeoNames. [Consulta: 14 gener 2019].
# Tonnoiriella filistylis

Tonnoiriella filistylis és una espècie d'insecte dípter pertanyent a la família dels psicòdids que es troba a l'Orient Mitjà: el Líban.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ F. Vaillant i Z. Moubayed, 1987. Cinq espèces nouvelles de Diptères Psychodidae Psychodinae du Liban. Annls. Limnol. 23 (2): 121-127.
* ↑ Global Species Arxivat 2016-03-03 a Wayback Machine. (anglès)
# Tuixnali

Tuixnali (en rus: Тушналы) és un poble de la República de Marí El, a Rússia, que en el cens del 2010 tenia 109 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Castell dels Arcs

El Castell dels Arcs és un castell protegit com a bé cultural d'interès nacional del municipi de Vinyols i els Arcs (Baix Camp).

## Descripció

Les restes del que hauria estat el castell dels arcs es troben al nord de la nova carretera que uneix els municipis de Salou i Cambrils dins del terme municipal de Vinyols i els Arcs. A l'indret s'han trobat restes de murs de quasi un metre d'amplada fetes de pedra lligada amb morter. Aquestes estructures havien format part d'un petit mas d'èpoques recents, actualment abandonat.
A l'oest d'aquest mas hi ha un camí que duu a la Font coberta, d'època medieval, que possiblement és l'únic vestigi físic del castell dels Arcs. Es tracta d'una font coberta per una volta feta de pedres i morter actualment eixuta pels canvis del nivell freàtic.

## Història

Fortalesa documentada el 1194. Segons Francesc Català Roca «vora mar, resten les ruïnes del castell dels Arcs». No es pot parlar de l'origen del terme amb precisió. Els Arcs consta com a part del terme de Cambrils en una carta de poblament de 1152, però poc després, sota la senyoria de la família Arcs se'n es desvincularia definitivament. La família Arcs foren propietaris del castell des de la segona meitat del segle xii (1154, data probable de construcció del castell) fins al 1243. La fusió dels termes dels Arcs i de Vinyols en una unitat administrativa i jurisdiccional va tenir lloc l'any 1339. El municipi dels Arcs va desaparèixer al segle xv.
En una intervenció arqueològica recent, duta a terme el 2009, s'hi han trobat restes de fortificacions, que és possible relacionar amb el castell, tot i que caldria fer un estudi en profunditat per poder determinar-ho amb seguretat.

## Referències

* «Castell dels Arcs». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 abril 2012].

## Enllaços externs

* «Castell dels Arcs». Mapa de recursos culturals. Diputació de Tarragona.
# Sicista strandi

Sicista strandi és una espècie de mamífer rosegador miomorf de la família dels dipòdids. Es troba a Rússia i Ucraïna. Habita en prats inundables a la part sud de les zones boscoses, estepes i boscos-estepes a la zona de muntanya. És una espècie solitària, s'alimenta de llavors, baies i insectes i es reprodueix un cop l'any després de la hibernació.

## Referències

* 1 2 Tsitsulina, K.; Formózov, N.; Zahorodniuk, I.; Xéftel, B.. «Sicista strandi» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 30 novembre 2015].
* Holden, M. E.; G. G. Musser. 2005. Family Dipodidae. Pàg. 871-893; Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
Espècies vivents d'esmíntids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Sicistinae :
Categoria :
# Naima Moreira-Laliberte

Naima Moreira-Laliberte (Montreal, 30 d'octubre de 1996) és una atleta de l'equip eqüestre canadenc de doma.
Als Jocs Panamericans de doma per equips va guanyar l'or el 2019 a Lima amb Jill Irving, Tina Irwin i Lindsay Kellock. Moreira-Laliberté va néixer a Mont-real i va créixer a Outremont, Quebec. És filla de l'empresari canadenc Guy Laliberté.

## Referències

* 1 2 «Naïma Moreira-Laliberté profile». Canadian Olympic Committee. [Consulta: 24 octubre 2023].
* ↑ «Ellie Black makes history with back-to-back Pan Am all-around gymnastics titles». Canadian Press, 29-07-2019.
* ↑ Dhruv Munjal «Equestrian-Canadian Laliberte eyes the 'perfect' route to Paris 2024». , 14-08-2022.
# Assemblea del Poble Guaraní

L'Assemblea del Poble Guaraní és una entitat de l'ètnia guaraní que té reconeguda la representació dels pobles guaranís a Bolívia, si bé també té activitat a l'Argentina, a la província de Jujuy. Es va fundar el 1987 i està configurada en 24 capitanies distribuïdes en cinc províncies de tres departaments del país: la Cordillera al departament de Santa Cruz, Hernando Siles i Luis Calvo al departament de Chuquisaca, i Gran Chaco i O'Connor al departament de Tarija. Té com a objectius defensar els principis de la nació guaraní en els aspectes territorials, polítics i econòmics; fer respectar la seva forma de vida; garantir l'accés a la terra en igualtat i cuidar l'administració i gestió dels recursos naturals. La seva bandera és horitzontal tricolor blau, verd i marró, amb una estrella groga de 8 puntes al mig del blau i l'emblema en blanc al mig de la bandera, just sota l'estel.

## Referències

* ↑ Flag Report, 71, juliol del 2014
* ↑ «Asamblea del Pueblo Guaraní cumple 35 años y rector de la UNIBOL destaca su lucha» (en castellà). Agencia Boliviana de información, 07-02-2022. [Consulta: 17 desembre 2022].
* ↑ Wahren, Juan «La reconstrucción organizativa del pueblo guaraní en Bolivia y sus acciones colectivas por el territorio». Sociedad y Equidad: Revista de Humanidades, Ciencias Sociales, Artes y Comunicaciones, 4, 2012, pàg. 44–63. ISSN: 0718-9990.
# Bertrand Guiry

Bertrand Guiry, nascut el 30 de juliol de 1988 a Perpinyà (Catalunya Nord), és un jugador francès de rugbi a 15. Juga en la tercera línia de l'ala a l'USAP de Perpinyà que pren regularment Capitanata.

## Carrera
### Al club

Des del 2008: USAP

## Palmarès

Amb la USAP: Campionat de França, Campió 2009

## Referències

* ↑ «Bertrand Guiry». [Consulta: 1r abril 2023].
* ↑ «Bertrand GUIRY profile and stats» (en anglès). [Consulta: 1r abril 2023].
* ↑ «Bertrand GUIRY - Player statistics - It's rugby». [Consulta: 1r abril 2023].

## Enllaços externs

* Perfil del jugador a lequipe.fr
# Tonnoiriella graeca

Tonnoiriella graeca és una espècie d'insecte dípter pertanyent a la família dels psicòdids que es troba a Europa: Grècia.

## Referències

* ↑ Vaillant, 1982. Travaux Lab. Hydrobiol. Piscic. Univ. Grenoble 71-73: 213.
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ ΑΠΕΙΛΟΤΜΕΝΑ, ΠΡΟ΢ΣΑΣΕΤΟΜΕΝΑ ΚΑΙ ΕΝΔΗΜΙΚΑ ΕΙΔΗ ΖΩΩΝ ΣΗ΢ ΕΛΛΑΔΑ΢ (Espècies amenaçades i endèmiques de Grècia) (grec)
* ↑ Global Species Arxivat 2016-03-04 a Wayback Machine. (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Universitat d'Aveiro

La Universitat d'Aveiro és una universitat pública portuguesa, localitzada a Aveiro, i creada el 1973. La universitat té 12.000 estudiants, amb 58 carreres. Té unes unitats de desenvolupament d'investigació molt actives, amb programes enfocats tant als negocis de la comunitat com a la naixent indústria regional, en camps tals com les telecomunicacions o l'enginyeria industrial.

## Departaments i seccions autònomes

* Departament d'Ambient i Ordenament
* Departament de Biologia
* Departament de Ciències de l'Educació
* Departament de Comunicació i Art
* Departament de Didàctica e Tecnologia Educativa
* Departament d'Economia, Gestió i Enginyeria Industrial
* Departament d'Electrònica, Telecomunicacions i Informàtica
* Departament d'Enginyeria de Ceràmica i de Vidre
* Departament d'Enginyeria Civil
* Departament d'Enginyeria Mecànica
* Departament de Física
* Departament de Geociències
* Departament de Llengües i Cultures
* Departament de Matemàtica
* Departament de Química
* Secció Autònoma de Ciències de la Salut
* Secció Autònoma de Ciències Socials, Jurídiques i Polítiques

## Enllaços externs

* Pàgina Oficial
* Guia per a futurs alumnes (portuguès)
* Biblioteca d'UA Arxivat 2009-09-07 a Wayback Machine. (portuguès)
* Jornal online d'UA (portuguès)
* Serveis de relacions externes Arxivat 2007-04-04 a Wayback Machine. (portuguès)
# Tolls del Marrueco

Els Tolls del Marrueco és una surgència d'aigua del terme de l'antic poble d'Herba-savina, pertanyent al municipi de Conca de Dalt, al Pallars Jussà. Antigament era del terme d'Hortoneda de la Conca.
Estan situats a 1.564 m d'altitud, al vessant oriental de la Cogulla, en el paratge del mateix nom, a prop i al nord de la Pista del Roc de Torrent Pregon, a orient del Serrat de l'Agranador i a ponent del Planell del Grau.

## Enllaços externs

* Institut Cartogràfic de Catalunya; cal fer dos passos d'aproximació
# Topoľovka (Eslovàquia)

* Per a altres significats, vegeu «Topolovka».
Topoľovka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1479.

## Referències

* ↑ Plantilla:Zoznam starostov a primátorov